Процент
Процент (от лат. pro centum – на сто) е  част от едно число. Бележи се със знака %. Процентът е безразмерна величина (чисто число). Процентите може да се запишат и като десетична дроб, например 15% от А = 0,15.А. Използват се за означаване на част от цялото. Например 17% от 500 kg означава 17 части по 5 kg всяка, тоест 85 kg. Вярно е също, че 200% от 500 kg е 1000 kg, тъй като 1% от 500 kg е 5 kg, а 5 × 200 = 1000.

В „Официалния правописен речник на българския език“ няма правило дали се оставя или не интервал между число, обозначено с цифри, и знака %, но наличните в речника примери са без интервал. Има други източници, напр. реферата „Основни машинописни правила“, според който интервал се оставя.

Произход 
В Древния Рим, много преди съществуването на десетичната бройна система, изчисленията често се извършвали с помощта на дроби, кратни на 1/100. Например Октавиан Август е наложил данък в размер на 1/100 върху стоки, продадени на търг – това е било известно на латински език като centesima rerum venalium (стотна от продадените артикули). Изчисления като тези са подобни на изчисляването на проценти.

С деноминацията на валутата през Средновековието изчисленията със знаменател 100 стават по-често срещани, а от края на XV в началото на XVI век този метод на изчисление започва да се използва широко, съдейки по съдържанието на изследваните материали, съдържащи аритметични изчисления. В много от тези материали този метод се използва за изчисляване на печалбата и загубата, лихвените проценти, а също и в „тройното правило“. През XVII век тази форма на изчисление става стандарт за представяне на лихвените проценти в стотни.

В Русия понятието „процент“ е въведено за първи път от Петър I. Но се смята, че подобни изчисления са започнали да се прилагат в Смутното време като резултат от първото обвързване на сечени монети 1 към 100 в световната история, когато рублата първо се е състояла от 10 гривни, а по-късно от 100 копейки.

Връзка между числа и проценти 
Числата в проценти (от сто, стотни) имат за цел да илюстрират пропорциите и да ги направят сравними, като свързват величините с еднаква основна стойност (сто). Следователно процентът се използва и като спомагателна мерна единица за пропорции.

Намиране на процент от дадено число 
 от  от

Намиране на число по даден процент от него 
 от  е ; ;

Намиране на процент от процент от дадено число 
 от  от от  от 
Например, 50 % от 40 % е:

Изразяване на дадено число A в проценти от друго число B

Съотношение на проценти, десетични числа и дроби 
Изразяването на процента в число става чрез деление на 100.

 
 
 
 
 
 
 
 
 
 
 
 

Число се изразява в проценти чрез умножение по 100.
 
 
 
 
 
 .

Процентен пункт 
Измененията на показателите, които се изчисляват в проценти (например основния лихвен процент на централната банка), обикновено се изразяват не като процент от изходния показател, а в така наречените „процентни пунктове“, изразяващи разликата между новите и старите стойности на показателя . Например ако в дадена страна [индексът на делова активност (PMI) нарасне от 50 % на 51 %, тогава той се променя с , а в процентни пунктове изменението е .

Свързани единици 
 Разлика в процентни пунктове – 1/100 част от цялото
 Безразмерни единици за следови и ултра-следови съдържания
 Промил (‰) – 1/1000 част
 Базова точка (‱, bp) – 1/10 000 част от цялото, 1/100 от процента
 Милипроцент (pcm) – 1/100 000 част от цялото, 1/1000 част от процента
 Наклон (геодезия)

Сравнение на величини в проценти 
Понякога е удобно да се сравняват две величини не по разликата в техните стойности, а като процент. Например, за да се сравни цената на две стоки не в парични единици, а да се оцени колко цената на една стока е повече или по-малка от цената на друга в процент. Ако сравнението по разлика е съвсем недвусмислено, тоест винаги е възможно да се установи колко една стойност е по-голяма или по-малка от друга, тогава за сравнение в процент е необходимо да се посочи спрямо коя стойност се изчислява процентът. Подобно указание обаче не е необходимо в случаите, когато се казва, че една стойност е по-голяма от другата с брой проценти, надвишаващи 100. В този случай остава само една възможност за изчисляване на процента, а именно разделянето на разликата на по-малкото от двете числа и след това резултатът се умножава по 100.

Разговорна употреба 
 „Работа на процент“ – работа срещу възнаграждение, изчислено в зависимост от печалбата или оборота.
 „Процентчик“ – човек, който заема пари при високи лихви, лихвар.

Вижте също 
 Промил
 Базова точка
 Процентил (Перцентил)
 Лихва (процентен доход)
 Оборот

Източници

Литература 
 Percent: A Privileged Proportion / REVIEW OF EDUCATIONAL RESEARCH Winter 1995 vol. 65 no. 4 421 – 481 doi: 10.3102/00346543065004421

Аритметика
Пунктуация
Математически символи